als_Latn dik_Latn sag_Latn
Algjeria mposhti me goleadë 4 me 2 Korenë e Jugut ne një takim të vlefshëm për grupin “F” duke shtuar shanset për të arritur një kualifikim historik për në fazën tjetër të kupës së botës. Afrikano-verioret bënë një paraqitje shumë të mirë në këtë përballje dukë e kaluar në avantazh me anë të Slimanit në minutën e 26 e më pas dyfishuan rezultatin me Rafik Halliche. Golin e tretë të Algjerisë e shënoi Abdelmoumene Djabou, në minutën e 38-të. Rebeshi i golave vijoi edhe në fraksionin e dytë kur koreano-jugorët në fillim shkurtuan diferencat me anë të Heung Min Son para se Algjeria të shënonte sërish me anë të Yasine Brahim duke e cuar rezultatin në 4 me 1. Goli i Ja Cheol Koo shërbeu vetëm për të zbutur humbjen për Korenë e Jugut. Tashmë Algjeria mjafton të barazoje kundër Rusisë në takimin e fundit për të siguruar praktikisht vendin e dytë në këtë grup.
als_Latn